S11 รายได้เช่าซื้อหด! กดกำไรปี 65 วูบ 12% แตะ 351 ล้าน แต่ปันผล 0.10 บ.
S11 รายได้เช่าซื้อหด! กดกำไรปี 65 วูบ 12% แตะ 351 ล้าน  จากปีก่อน 399 ล้าน แต่ปันผล 0.10 บ. XD 17 เม.ย. จ่าย 3 พ.ค.66
S11 รายได้เช่าซื้อหด! กดกำไรปี 65 วูบ 12% แตะ 351 ล้าน แต่ปันผล 0.10 บ. XD 17 เม.ย. จ่าย 3 พ.ค.66
17 ก.พ. 2566

บริษัท เอส 11 กรุ๊ป จำกัด (มหาชน) หรือ S11 รายงานผลการดำเนินงานปี 65 สิ้นสุดวันที่ 31 ธ.ค.65 ดังนี้

โดยผลการดำเนินงานลดลงเนื่องจากรายได้รวมปี 2565 ลดลง 11.25% อยู่ที่  1,617.17 ล้านบาท เมื่อเทียบกับช่วงเวลาเดียวกันของปิก่อน 1,822.24 ล้านบาท แม้ว่าเศรษฐกิจทยอยเริ่มปรับตัวไปในทิศทางที่ดีขึ้น อันเป็นผลมาจากการลดลงของการแพร่ระบาดของโรค COVID-19 ผู้คนจึงเริ่มออกมาจับจ่ายใช้สอยเพิ่มขึ้น
อย่างไรก็ตาม หนี้สินครัวเรือนก็ยังคงอยู่ในอัตราที่สูงขึ้น ทั้งนี้ บริษัทยังคงมีความเข้มงวดและระมัดระวังในการปล่อยสินเชื่อ เพื่อควบคุมคุณภาพของลูกหนี้โดยในปี 2565 บริษัทมีรายได้ค่าเช่าซื้อ ลดลง 12.31%  อยู่ที่ 1,483.80 ล้านบาท เมื่อเทียบกับช่วงเวลาเดียวกันของปีก่อน 1,692.06 ล้านบาท
นอกจากนี้บริษัทฯ ประกาศจ่ายปันผลจากงวดดำเนินงานวันที่ 1 ม.ค. 65 ถึงวันที่ 31 ธ.ค.65 เป็นเงินสดในอัตราหุ้นละ 0.10 บาท กำหนดขึ้นเครื่องหมาย XD วันที่ 17 เม.ย.66 และกำหนดจ่ายเงินปันผลในวันที่ 3 พ.ค.66
 